Girdžių tiltas

Girdžių tiltas – tiltas per Mituvą, stovintis kelyje  Girdžiuose, paribyje su Būtrimais, Jurbarko rajono savivaldybėje, žemiau Girdžių tvenkinio.

 Istorija 

Nuo carinės Rusijos laikų girdžiškiai ir kiti aplinkiniai gyventojai vargo be tilto per Mituvą. Norint patekti į Girdžius reikėdavo sukti 3 km vingį pro Miliušių dvarą arba pro Pažėrų kaimą ir Dargių dvarą, kur buvo taip pat ne visada pravažiuojami tiltai.Girdžiai – tarp legendų ir kasdienybės. Kaimas, tiltas ir mokykla mlaikas.lt 2024-08-05 Pėstieji keldavosi valtimis, lieptus kartais nunešdavo pavasario potvyniai. Kraštietis rašytojas pedagogas Antanas Giedraitis-Giedrius prisiminė, kad tik iš rytų pusės ties Girdžių bažnyčia buvo patvaresnis kabantis lieptas. Iš vakarų pusės ateinantiems prie šio liepto reikėjo sukti didelį vingį. 

Tilto Girdžiuose ilgai nebuvo ir Lietuvai atgavus paskelbus Nepriklausomybę. 1919 m. prie bažnyčios stovėjo medinis tiltas. 1931 m. „Lietuvos aidas“ rašė: „nors Girdžių apylinkės ūkininkai ir pasiturinčiai gyvena, bet liepto per Mituvą neįsitaiso. Vargas žmonėms į bažnyčią nueiti, kai patvinsta Mituva pavasarį. Kartais ligi apalpimo tenka šauktis, kol išgirsta valtininkas perkelti“. Tik 1934 m. prie Girdžių senajame Jurbarko–Vadžgirio vieškelyje apskrities savivaldybė pastatė patvarų betoninį tiltą, kainavusį 40 000 Lt.[...] atpigęs susisiekimas ir tiltas Girdžiuose mlaikas.lt 2024-09-01 („Mūsų laikraštis“, 1934-09-01, Nr. 35)

Kitais duomenimis,Henrikas Kebeikis. Tiltas per Mituvą kelyje Jurbarkas–Butkaičiai–Rutkiškiai 8,09,792 km lietuvai.lt p. 324 gelžbetoninis tiltas Girdžiuose pastatytas 1930 m. Šiame kelyje per gretimą Antvardės upelį 1931 m. pastatytas gelžbetoninis tiltas – 7,0 m dydžio, kainavęs 13 650 Lt („Savivaldybė“, 1933, Nr. 8).Senasis Jurbarkas gruodžio 7-ąją: kredito draugija, Kalnėnų šmėklos, choras ir išardytas tiltas mlaikas.lt 2024-12-07

 Konstrukcija 

Pirmasis tiltas buvo nekarpytos, sijinės-gembinės konstrukcijos. Bendras statinio ilgis - 42,04 m, tarpatramio ilgis -19,80 m, sijų gembinių dalių ilgiai po 9 m. Tilto plotis - 5,74 m, važiuojamosios dalies plotis - 5,30 m. Ramtai perdangai atremti neįrengti, todėl tiltas – vieno tarpatramio. Tarpines atramas sudaro masyvūs, gelžbetoniniai taurai. Perdanga įrengta iš monolitinio gelžbetonio, briaunotoji. Ją sudaro dvi pagrindinės kintamo aukščio išilginės sijos su skersinėmis diafragmomis ir monolitinė, paklotą laikanti plokštė. Siauro tilto prieigose stovėjo priešpriešinio eismo pirmenybės kelio ženklai.

Pastaraisiais metais (iki 2012 m.) tiltas rekonstruotas, išplatintas, pritaikytas išaugusio eismo apkrovoms.

 Šaltiniai 

 Nuorodos 

 Girdžių tiltas Google Street View 2021-05




Kategorija:Girdžiai
Kategorija:Lietuvos sijiniai tiltai
Kategorija:Jurbarko rajono tiltai